钦定古今图书集成/明伦汇编/氏族典/第466卷 > 《廖用贤尚友录》 > 桂彦良
## 钦定古今图书集成/明伦汇编/氏族典/第466卷 > 《廖用贤尚友录》 > 桂彦良

按《万姓统谱》：“彦良名德，以字行，慈溪人。洪武初，应荐
召见，命作《香几赞》，特授太子正字，锡赉有加，召问治
道，彦良对以正心为本，而正心之要又在惩忿窒欲。
上善之，擢晋王府右傅，一以正大之学辅导。既致仕，
条陈十二事，名曰《万世太平治要策》以进。所著有《和
陶诗》《清节》等集。”